CELEX: 62019TN0708
Language: fi
Date: 2019-10-17 00:00:00
Title: asia T-708/19: Kanne 17.10.2019 – Bujar v. komissio

13.1.2020   
            
            
               FI
            
            
               Euroopan unionin virallinen lehti
            
            
               C 10/36
            
         
      Kanne 17.10.2019 – Bujar v. komissio
      (asia T-708/19)
      (2020/C 10/48)
      Oikeudenkäyntikieli: englanti
      
         Asianosaiset
      
      
         Kantaja: Marcin Bujar (Woluwe-Saint-Lambert, Belgia) (edustaja: asianajaja R. Wardyn)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 20.12.2018 tehdyn komission päätöksen
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu henkilöstösääntöjen liitteessä VIII olevan 11 artiklan 2 kohdan ja yleisten täytäntöönpanosäännösten 7 artiklan 1 kohdan rikkomiseen.
                  
                              —
                           
                           
                              Eläkejärjestelmässä huomioon otettavien palvelusvuosien lukumäärän laskennassa on käytettävä perusteena eläkejärjestelmään tosiasiallisesti siirretyn pääoman arvoa vähennettynä siirtopyynnön tekopäivän ja varsinaisen siirtopäivän välisellä pääoman uudelleenarvostuksella.
                           
                        
                              —
                           
                           
                              Henkilökohtaisten etuuksien hallinto- ja maksutoimisto (PMO) on menetellyt virheellisesti käyttäessään siirrettävien eläkeoikeuksien määrän laskennan perusteena kansallisen viranomaisen väliaikaisessa päätöksessä ilmoittamaa rahamäärää, vaikka tosiasiallisesti siirretty määrä perustui siirtopyynnön tekopäivän ja varsinaisen siirtopäivän väliseen pääoman uudelleenarvostukseen, ja: kansallisen viranomaisen uusi laskelma eläkeoikeuksista; pääoman uudelleenarvostus siirtopyyntöä edeltävältä ajalta.
                           
                        
            
                  2)
               
               
                  Toinen kanneperuste, joka perustuu unionin saamaan perusteettomaan etuun.
                  
                              —
                           
                           
                              Unioni on saanut perusteetonta etua siitä, että siirrettävien palvelusvuosien määrän laskennassa on käytetty perusteena väliaikaista rahamäärää, joka tultaisiin laskemaan uudelleen ja joka ei vastannut yksinomaan siirtopyynnön tekopäivän ja varsinaisen siirtopäivän välistä pääoman uudelleenarvostusta.